CELEX: 32021D2018
Language: el
Date: 2021-11-15 00:00:00
Title: Απόφαση (EE) 2021/2018 του Συμβουλίου της 15ης Νοεμβρίου 2021 για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banc Ceannais na hÉireann / Central Bank of Ireland

19.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 413/1
               
            
         ΑΠΟΦΑΣΗ (EE) 2021/2018 ΤΟΥ ΣΥΜΒΟΥΛΙΟΥ
         της 15ης Νοεμβρίου 2021
         για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banc Ceannais na hÉireann / Central Bank of Ireland
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη το πρωτόκολλο αριθ. 4 για το Καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1,
         Έχοντας υπόψη τη σύσταση της Ευρωπαϊκής Κεντρικής Τράπεζας της 29ης Σεπτεμβρίου 2021 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Central Bank of Ireland (ΕΚΤ/2021/44) (1),
         Εκτιμώντας τα ακόλουθα:
         
                     (1)
                  
                  
                     Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ πρέπει να ελέγχονται από ανεξάρτητους εξωτερικούς ελεγκτές, τους οποίους υποδεικνύει το Διοικητικό Συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
                  
               
                     (2)
                  
                  
                     Το 2016 η Banc Ceannais na hÉireann / Central Bank of Ireland επέλεξε την εταιρεία Mazars ως εξωτερικό ελεγκτή της για τα οικονομικά έτη 2016 έως 2020.
                  
               
                     (3)
                  
                  
                     Η θητεία των σημερινών εξωτερικών ελεγκτών της Banc Ceannais na hÉireann / Central Bank of Ireland, Mazars έληξε με το πέρας του ελέγχου για το οικονομικό έτος 2020. Είναι, επομένως, αναγκαίος ο διορισμός εξωτερικών ελεγκτών για τα οικονομικά έτη 2021 και 2022.
                  
               
                     (4)
                  
                  
                     Η Banc Ceannais na hÉireann / Central Bank of Ireland προτίθεται να παρατείνει τη θητεία της Mazars για τα οικονομικά έτη 2021 και 2022.
                  
               
                     (5)
                  
                  
                     Το Διοικητικό Συμβούλιο της ΕΚΤ συνέστησε τον διορισμό της εταιρείας Mazars ως εξωτερικού ελεγκτή της Banc Ceannais na hÉireann / Central Bank of Ireland για τα οικονομικά έτη 2021 και 2022.
                  
               
                     (6)
                  
                  
                     Κατόπιν της σύστασης του Διοικητικού Συμβουλίου της ΕΚΤ, η απόφαση 1999/70/ΕΚ του Συμβουλίου (2) θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στην απόφαση 1999/70/ΕΚ, στο άρθρο 1 η παράγραφος 5 αντικαθίσταται από το ακόλουθο κείμενο:
            
               
                  «5.   Εγκρίνεται ο διορισμός της εταιρείας Mazars ως εξωτερικού ελεγκτή της Banc Ceannais na hÉireann / Central Bank of Ireland για τα οικονομικά έτη 2021 έως 2022.».
               
            
         
         
            Άρθρο 2
            Η παρούσα απόφαση παράγει αποτελέσματα από την ημέρα της κοινοποίησής της.
         
         
            Άρθρο 3
            Η παρούσα απόφαση απευθύνεται στην Ευρωπαϊκή Κεντρική Τράπεζα.
         
         
            Βρυξέλλες, 15 Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. PODGORŠEK
            
         
         
            (1)  ΕΕ C 403 της 6.10.2021, σ. 1.
         
            (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).